Ангел Попов
Борба

chitanka.info

Борбата вечно продължава

между душата и плътта

и всяка страстно настоява,

че тя разпалва любовта.

Душата ангел е божествен,

плътта е божия творба,

тогава всеки е съществен

и няма нужда от борба.

Душата тъжна е принцеса

без своя принц незаменим,

а плът без обич е метреса

на цар богат, но не любим.

Мълвях така, почти отчаян

в градините на пролетта,

но от зюмбюлите омаян

набрах цветя за любовта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.